Psalam (Šarić) 46.
Upravitelju pjevačkoga zbora; od sinova Korahovih; u sopranu; pjesma.

1Bog nam je utočište i zaštita pomoćnik u nevoljama, koji se brzo nalazi. 

2Zato neka nas ne hvata strah, i da bi se zemlja potresla, i da bi se prevalile gore u srce mora, 

3Da bi bučila i kipjela voda njegova, da bi se tresle gore od sile njegove. 

4Rijeka - pritoci njezini vesele grad Božji, svetište, stan Svevišnjega. 

5Bog prebiva u njem: ne može se pomaknuti; pomoć je njegova Bog, kad puca zora. 

6Narodi se pobunili, zaljuljala se kraljevstva; on pusti da zagrmi glas njegova groma, i već zadrhta zemlja. 

7Gospod nad vojskama s nama je, utočište je nama Bog Jakovljev! 

8Dođite i vidite djela Gospodnja: silne stvari učini na zemlji. 

9Prekida do na kraj zemlje rat, prebija lukove, prelama koplja, izgara kola u ognju. 

10 Prestanite i spoznajte, da sam ja Bog! Slavit će me među narodima i uzvisivati na zemlji. 

11 Gospod nad vojskama s nama je, utočište je nama Bog Jakovljev! 

Psalmi (Šarić)